Aidan takana
Jumalan siunausta ja tervetuloa ohjelman pariin!
Olen Tommy Lilja, PTL-järjestön perustaja ja johtaja.
Olen iloinen, että liityit seuraani.
Edessämme on jännittävä ohjelma.
Vien teidät Ukrainaan erääseen paikkaan, -
jossa tapahtui hirvittäviä asioita.
Mutta Jeesus voi tehdä ihmeitä.
Sitten pidän raamatunopetuksen.
Se on ollut suosittu täällä Ruotsissa ja myös ulkomailla.
Se käsittelee kätköpaikkaa: paikkaa, jossa Jumala haluaa kohdata sinut.
Lopussa rukoilen puolestasi.
Jeesus elää. Hän on kaikkialla.
Hän voi tavoittaa sinut siellä, missä olet nyt.
Voit kokea ilmapiirin, kun opetan, -
ja pystyt tarttumaan Pyhän Hengen voiteluun.
Tv-ohjelma voi olla vain tv-ohjelma -
tai se voi olla jotain paljon enemmän.
Tämä on jotain paljon enemmän, sillä tiedän, että kun puhun sinulle, -
jotain tapahtuu hengellisessä ilmapiirissä.
Jotain, mikä koskettaa sinua. Kristillinen televisio on sitä, -
että Jeesus voi tavoittaa suuren määrän ihmisiä -
joka ohjelmassa, joka on tehty yhdessä Pyhän Hengen kanssa.
Kun olen kanssasi täällä tänään, -
olen rukoillut, valmistautunut ja kysynyt Jumalalta, -
mikä on tämän ohjelman tarkoitus. Tämän ohjelman aihe on kätköpaikka.
Sinua varten on olemassa suojapaikka.
Puhun teille Paimenen osoittamasta suojasta.
Haluan teidän tulevan Hänen suojaansa.
Kuvailen teille, -
millaista on asua Jumalan, Korkeimman suojassa.
Tervetuloa siis ohjelman pariin!
KATSO JA USKO
SINUA JA LÄHIMMÄISTÄSI VARTEN POHJOISESTA ETELÄÄN
SUORAAN LÄHETYSKENTÄLTÄ
AFRIKKA, AASIA, USA, EUROOPPA, LÄHI-ITÄ
FACEBOOKISSA JA YOUTUBESSA
Vuodesta 1996 asti -
olemme auttaneet yli 20 000:ta juutalaista palaamaan Israeliin.
Se on ollut upeaa.
Työ alkoi silloin, yli 20 vuotta sitten.
Kun työskentelee yhdessä Israelin ja juutalaisten kanssa, -
Jumala paljastaa salaisuuden, joka juutalaisiin liittyy.
Tiedätkö, miksi juutalaiset ovat juutalaisia? Monet eivät tiedä.
Kristityistä valtaosa tietää, että Israelia tulee siunata -
ja Jerusalemille tulee toivottaa rauhaa.
Mutta miksi juutalaiset ovat juutalaisia?
Juutalaiset ovat juutalaisia, koska Jumala tarvitsi ruumiin, maan.
Hän tarvitsi kaupungin ja kansan, kun Hän tuli maailmaan.
Kun Hän tuli lihaksi Jeesuksessa Kristuksessa.
Oliivipuu symboloi vahvasti Israelia.
Minulla on tässä pala oliivipuuta Israelista. Se on risti.
Koska työskentelen niin paljon Israelissa, sain sieltä paljon ristejä.
Tässä on mukana todistus.
Siinä sanotaan, että tämä oliivipuu on Betlehemistä, jossa Jeesus syntyi.
Haluan antaa sen sinulle ilmaiseksi.
Riittää, että lähetät järjestöllemme Suomessa sähköpostia -
tai soitat. Lähetän ristin sinulle kotiin postilaatikkoosi.
Se on täysin ilmainen.
Israel on erityinen.
Koen, että tässä on jotain. Tiedän, että voitelu tulee Pyhältä Hengeltä, -
mutta tämä risti on siunannut todella monia.
Haluan antaa sen sinullekin.
Lähetä minulle sähköpostia tai soita. Saat ristin postitse postilaatikkoon.
Nyt vien teidät hirvittävään paikkaan. Sen nimi on Babyn Jar Ukrainassa.
Se on osa Via Dolorosaa, jonka juutalaiskansan on pitänyt kulkea, -
ennen kuin se voi palata Israeliin.
Ensiksi tutustutaan Babyn Jarin surullisiin tapahtumiin.
Vuonna 1941 natsit marssivat eteenpäin.
He miehittivät Länsi-Ukrainan niin vaivattomasti, -
että ukrainalaiset kokivat nöyryytyksen. He saivat syvän haavan.
Heidän piti löytää joku syntipukki.
Täällä Kiovassa he laittoivat syyn juutalaisten niskaan.
Samaan aikaan natsit halusivat hävittää juutalaiset koko maailmasta.
Niinpä he tekivät työtä yhdessä.
He laativat yhdessä suunnitelman, -
jonka tarkoituksena oli hävittää kaikki juutalaiset Kiovasta.
Yhtenä päivänä alettiin kiinnittää ilmoituksia, mutta se oli ansa.
Ilmoituksessa sanottiin, että juutalaiset evakuoitaisiin.
Heidät siirrettäisiin Kiovasta.
Mutta mitä todellisuudessa tapahtui, oli että 33 000 juutalaista tapettiin.
Annan oppaani Jurin lukea, mitä ilmoituksessa sanottiin.
Kaikkien Kiovan ja ympäröivän alueen juutalaisten -
on tultava maanantaina 29.9.1941 -
kello kahdeksaan mennessä aamulla -
Melnik- ja Dokterivskikatujen kulmaan.
Jokaisen täytyy ottaa mukaan henkilö- todistus, rahaa ja lämpimät vaatteet.
Jokainen, joka ei noudata määräystä, tapetaan.
Jokainen, joka tunkeutuu juutalaisten asuntoihin -
tai yrittää anastaa juutalaisten omaisuutta, tapetaan.
Juutalaiset eivät aavistaneet, ettei heitä evakuoitaisi. Heidät tapettaisiin.
He eivät aavistaneet, että se olisi kuolemanmarssin päivä.
Nyt teemme niin, että yhdessä taitavan oppaamme Jurin kanssa -
seuraamme juutalaisia kokoontumispaikasta -
Babyn Jarin rotkoon, jossa 33 000 juutalaista tapettiin -
2―3 päivän aikana.
Nyt seisomme paikassa, josta kuolemanmarssi käynnistyi.
Juuri niin. Tänne juutalaiset kerättiin.
Tältä aukiolta heidät siirrettiin tuohon suuntaan -
sadan hengen ryhmissä entisen juutalaisen hautausmaan porttia kohti.
Tuolla kadunkulmassa oli ensimmäinen tarkastuspiste, -
jossa ukrainalaiset poliisit tarkastivat jokaisen tulijan henkilötodistuksen.
Juutalaiset päästettiin tälle aukiolle. Muut pysäytettiin, -
koska natsit eivät halunneet ketään julman päätöksensä todistajiksi.
Juutalaiset koottiin tänne.
Saksalaissotilaat ja Ukrainan poliisi vartioivat aluetta.
Nyt seisomme portilla.
Tässä 33 000 juutalaisen piti riisuutua -
ja jättää kaiken omaisuutensa.
Sitten heidät vietiin alastomana teloituspaikalle. - Aivan.
Hirveää. Kävellään.
Syyskuussa 1941 juutalaiset tuotiin tähän.
Heidän piti seistä rotkon reunalla.
Läsnä oli teloituskomppania.
Se teloitti ihmisiä ampumalla heitä niskaan.
Sitten he putosivat alas. - Niin. Ei ollut vaihtoehtoa.
Aluetta käytettiin teloituspaikkana yhä uudelleen ja uudelleen.
Tässä siis oli alastomien juutalaisten rivejä: lapsia, naisia. - Ei.
Heidät tuotiin reunalle kymmenen hengen ryhmissä.
Kymmentä ihmistä voi valvoa. He eivät pääse pakoon. - Aivan. Siksi.
Oli helppo pitää kirjaa. Kymmenen, kymmenen, kymmenen...
Tapahtumasta pidettiin karmaisevia tilastoja.
Nyt seisomme sen paikan ääressä, jossa ruumiit makasivat.
Ruumiit kaivettiin ylös. Ne poltettiin.
Luut murskattiin kivillä.
Tuhka levitettiin maahan. Mitään ei jätetty jäljelle.
Syretsin keskitysleirin vangit määrät- tiin tähän kammottavaan tehtävään.
Se kesti kuusi viikkoa. Kaikki hävitettiin.
Vangit tajusivat, ettei ollut annettu käskyä -
uusien alueiden kaivamisesta. Siitä he tajusivat, että heidätkin tapettaisiin.
Niinpä syyskuussa 1943 -
vangit nousivat kapinaan ja 15 vangin onnistui paeta.
Vain nuo 15 ihmistä jäivät jäljelle kertomaan Babyn Jarin tapahtumista,
sillä SS-sotilaat hävittivät kaikki ruumiit ja haudat.
Kysymme itseltämme, miksi. Miten tämä saattoi tapahtua?
Mistä tämä kaikki pahuus tulee?
Tiedäthän, paholainen elää.
Tämä on taistelua Jumalan ja paholaisen välillä, -
hyvän ja pahan välillä, -
valkeuden ja pimeyden välillä.
Sama asia tapahtui tuhansia vuotta sitten, -
kun farao yritti hävittää juutalaiset Egyptissä.
Sama asia tapahtui Babylonissa, -
kun agagilainen Haaman yritti hävittää juutalaiset.
Samaa yritti Hitler. Hänkin pyrki hävittämään juutalaiset.
Miksi? Kerron sen. On olemassa eräs asiayhteys.
Aina kun joku on yrittänyt hävittää juutalaiskansan maan päältä, -
he ovat palanneet takaisin maahansa.
Tehtävä, joka juutalaisilla oli, -
on ensinnäkin synnyttää Jumala maailmaan.
Sanot, että sehän tapahtui 2 000 vuotta sitten.
Mutta näethän, tehtävän toinen osa -
on ottaa vastaan Jeesus, kun Hän tulee takaisin.
Sitä me teemme nyt.
Autamme juutalaisia palaamaan Israeliin, -
jotta he voivat ottaa vastaan Jeesuksen.
Luen teille nyt Psalmista 91 (jae 1 alku: KJV-käännös, muut KR 33/38).
"Joka asuu Korkeimman kätköpaikassa".
Englanninkielinen KJV-käännös on erityinen. Se sanoo: "kätköpaikka": -
"Korkeimman kätköpaikassa".
KR 1933/38: "ja Kaikkivaltiaan varjossa yöpyy, -
se sanoo: 'Herra on minun turvani ja linnani, -
hän on minun Jumalani, johon minä turvaan'.
Sillä hän päästää sinut linnustajan paulasta, turmiollisesta rutosta.
Sulillansa hän sinua suojaa, ja sinä saat turvan hänen siipiensä alla; -
hänen uskollisuutensa on kilpi ja suojus.
Et sinä pelkää yön kauhuja, et päivällä lentävää nuolta, -
et ruttoa, joka pimeässä kulkee, -
et kulkutautia, joka päiväsydännä häviötä tekee.
Vaikka tuhat kaatuisi sinun sivultasi, -
kymmenen tuhatta oikealta puoleltasi, -
ei se sinuun satu.
Sinun silmäsi saavat vain katsella ja nähdä, -
kuinka jumalattomille kostetaan.
Sillä: 'Sinä, Herra, olet minun turvani'.
Korkeimman olet sinä ottanut suojaksesi."
Halleluja.
Tämän psalmin uskotaan olevan Mooseksen kirjoittama.
Psalmeja on paljon. Niistä iso osa on Daavidin kirjoittamia.
Tästä ei ole varmuutta, mutta sen uskotaan olevan Mooseksen laatima.
Hän puhuu siinä kätköpaikasta.
"Hän, joka asuu Korkeimman kätköpaikassa, joka yöpyy..."
On siis olemassa paikka, jossa voi asua, -
ja on olemassa paikka, jossa voi yöpyä.
Sitten hän kertoo meille viidessätoista muussa jakeessa, -
millaista on viettää aikaa siinä paikassa.
Hän sanoo: "Se on turvapaikka. Se on linna.
Kuin olisi Korkeimman siipien alla."
Se on paikka, jossa Hän antaa enkeleilleen käskyn varjella sinua.
Voit tallata kaikkea, jopa käärmeitä, eikä se vahingoita sinua.
Tämä on mahtava paikka, mutta minulla on Moosekselle kysymys.
"Missä tuo kätköpaikka on?
Mooses, voitko antaa osoitteen?
Jos saan osoitteen, teen mitä ikinä vain voin -
päästäkseni siihen paikkaan. Mooses, mikä on osoite?
Tiedätkö kätköpaikan osoitetta?"
Kesti vuosia, ennen kuin ymmärsin, -
että tämä kätköpaikka, jossa voi asua, -
ei ole fyysinen osoite. Se ei ole osoite luonnollisessa maailmassa.
Nyt olemme eräässä seurakunnistani.
Sunnuntaisin täällä käy ihmisiä.
Heistä jotkut tulevat fyysiseen osoitteeseen.
Kun heiltä kysyy, missä he olivat, he vastaavat: "Tommyn seurakunnassa."
Jos kysyy joltakulta toiselta, missä hän kävi, hän vastaa: -
"Olin hengessä."
Tämä paikka on Hengessä. Jeesus sanoi: "Jos uskot minuun, -
kastan sinut Pyhällä Hengellä, -
niin että voit löytää tiesi -
Valtakuntaani. Minä avaan oven.
Kun saavut perille, kun olet Jumalassa, -
olet suojassa, halleluja."
Kirjassani "Kätköpaikka" opetan ihmisille, -
miten he voivat askel askeleelta löytää tien -
kätköpaikkaan.
Se on ihana paikka. Se on paikka hengessä.
Minä tapaan rukoilla joka aamu tunnin tai puolitoista tuntia.
Ja ajatukseni... Joskus, kun herään aamulla, -
ajatukseni laukkaavat hurjaa vauhtia.
Minun pitää odottaa, kunnes kaikki rauhoittuu ja hiljenee.
Ja yhtäkkiä aika pysähtyy.
Minulta katoaa paikantaju. Olen vain Jumalan valtaistuimen edessä.
Olen kätköpaikassa, halleluja.
Nyt tiedän, että asun yhdessä Korkeimman kanssa.
Nyt tiedän, että yövyn Kaikkivaltiaan varjossa. Halleluja.
Nyt tiedän, että Hän suojaa minua sulillaan.
Nyt tiedän, että jos vihollinen haluaa lähestyä minua, -
sen täytyy päästä Jumalan ohi.
Nyt tiedän, että Hänen enkelinsä... Hän antaa enkeleilleen -
käskyn suojella minua.
Tätä tarkoittaa olla Herrassa. Halleluja.
Olen sanonut: "Jumala, Sinä olet minun turvapaikkani.
Sinä olet minun linnani. Sinä olet minun Jumalani, johon minä luotan."
Mutta tiedäthän, sitten sinua saatetaan koetella.
Jeesus sanoi Pietarille: "Sinun täytyy ymmärtää, -
että saatana koettelee sinua."
Sama asia tapahtui Jobille.
Saatana tuli. Se oli kiertänyt maata ja kuljeskellut siellä.
Se tuli Jumalan poikien luo Jumalan eteen.
Se ei voi tehdä sitä enää, -
mutta jollain tavalla sillä on edelleen sama oikeus koetella sinua.
Jumala sanoi: "Oletko pannut merkille Jobia? Siinäpä melkoinen mies."
Saatana sanoi: "Eipä siinä mitään erikoista. Hän on sellainen kuin on, -
koska olet suojellut häntä. Mutta nostapa pois suojaava kätesi.
Ota pois suojamuurisi hänen ympäriltään.
Sittenhän näemme. Uskon, että jos painostan Jobia hieman, -
hän lakkaa kiittämästä sinua."
Jumala kysyy saatanalta: "Oletko pannut merkille palvelijaani Tommyä?"
Sama juttu.
"Tommy haluaa tehdä tahtoni. Hän rakastaa minua.
Näetkö, miten hän ahkeroi?"
Saatana vastaa: "Olen nähnyt palvelijasi Tommyn.
Mutta ei ole mikään ihme, että hän rakastaa sinua -
ja että hän tekee, mitä hän tekee. Sinähän suojelet häntä kaikelta.
Jos haluan mennä hänen luokseen, minun pitää päästä sinun ohitsesi.
Olet kieltänyt sen minulta.
Mutta jos nostat pois suojamuurin hänen ympäriltään -
ja painostan häntä kunnolla, sitten nähdään, -
kiittääkö hän sinua yhä."
Niin käy. Kunpa voisin sanoa sinulle, -
sillä tiedän, että puhun joillekuille teistä nyt. Kysyt Jumalalta: -
"Miksi minua koetellaan. Miksi uskoni on pantu koetukselle?
Miksi nämä asiat tapahtuvat minulle?
Minusta tuntuu, että pimeys on tavattoman synkkää.
En enää kestä tätä painetta."
Jumala sanoo: "Saatanalla on tämä oikeus, -
mutta minä sanon sinulle: sinua ei koetella -
yli voimavarojesi.
Minä näytän sinulle poispääsyn." Aamen.
Minä olen ollut joskus todella maahan lyöty.
Minua on painettu alas pimeyteen.
Sanoin Jumalalle: "En tiedä, kestänkö tätä enää."
Mutta sisimmässäni on usko, ja sinulla on se usko myös.
Jumala on asettanut uskonsa sinun elämääsi.
Vaikka en näe ovea, josta pääsisi ulos, -
vaikken tiedä, missä olen, vaikka tekee kipeää ja vuodan verta, -
vaikka itken, tiedän ― halleluja ― että sisimmässäni -
asuu jokin, joka on suuri. Sama pätee sinuun.
Sinun pitää ymmärtää, että vaikka olet painostuksen alaisena nyt, -
paholainen ei voi tehdä sinulle, mitä se tahtoo, sillä on olemassa raja.
Jumala tulee ja pakottaa paholaisen maahan, kun koetus on ohi.
Hän korvaa sinulle kaiken, sillä sinä olet yläpuolella, et alapuolella.
Sinä olet pää, et häntä. Sinä olet enemmän kuin voittaja.
Tahdon rohkaista sinua, mitä ikinä elämässäsi on meneillään.
Sinä olet kätköpaikassa.
Jumala suojelee sinua, ja saatanan tuoma koetus päättyy kerran.
Sinä pääset ulos. Sinua odottaa valo.
Jumala ei salli sinua koeteltavan yli voimavarojesi.
Hän tulee pelastamaan sinut.
EVANKELIUMIA & AVUSTUSTA PTL-JÄRJESTÖ, NEPAL 2016
Tämä on sinulle.
APUA MAANJÄRISTYSUHREILLE
Tässä on Nepalin-työmme johtaja, Ruben. Miten voit? - Hyvin.
Tämä on ollut näkyni monta vuotta.
Jaamme nyt tämän riisin maanjäristyksen uhreille.
Nämä naiset ovat yhtä vahvoja kuin amerikkalaiset kehonrakentajat.
Yksi riisisäkki painaa noin 40 kiloa.
He kantavat ne kilometrien päähän olkapäillään.
Ympäröivät vuorenrinteet ovat tosi jyrkkiä, -
mutta he ovat tosi vahvoja. Ihailen jokaista naista täällä.
EVANKELIUMIA & AVUSTUSTA, PTL-JÄRJESTÖ, NEPAL 2016
Nyt rukoilen puolestasi, -
että Jumala koskettaa sinua, missä ikinä istutkin.
Sillä sinulla on usko.
Tiedäthän, että Jumala korvasi Jobille kaiken 30-, 60-, 100-kertaisesti.
Mitä ikinä saatana on riistänyt sinulta koetuksen aikana, -
sen täytyy antaa se takaisin.
Ja kun saat sen takaisin, Jumala palkitsee sinut.
Jeesuksen Kristuksen nimessä rukoilen jokaisen tv-katsojan puolesta.
Rukoilen, Isä, että koettelemus päättyy.
Rukoilen, että kun se päättyy, he saavat palkinnon.
Että Sinä annat heille takaisin sen, minkä saatana on varastanut heiltä.
Isä, kiitos, että korvaat kaiken 30-, 60- ja 100-kertaisesti.
Jeesuksen nimessä. Jeesuksen nimessä. Jeesuksen nimessä.
Tiedäthän, Jumala tahtoo, että tulet kätköpaikkaan, -
koska kun tulee Jumalan luo, saatana ei voi seurata sinua.
Se on paikka, jossa se ei voi olla yhdessä kanssasi.
Se on paikka, jossa demonien täytyy jättää sinut rauhaan. Kätköpaikka.
Kätköpaikassa sinä olet aina voittaja.
Voittaja Jeesuksessa Kristuksessa.
Suomennos: Marianne Tenetz